
Temeljem Odluke Upravnog odbora „ZAKLADE VELEUČILIŠTA IVANIĆ-GRAD“, Ivanić-Grad, Moslavačka 13 (u daljnjem tekstu: Zaklada) sukladno Pravilniku o stipendiranju studenata i dodjeli materijalnih potpora studentima Veleučilišta Ivanić-Grad-v_3 (u daljnjem tekstu: Pravilnik) Upravitelj Zaklade objavljuje dana 11.11.2026. sljedeći
N A T J E Č A J 

ZA DODJELU STIPENDIJA STUDENTIMA VELEUČILIŠTA IVANIĆ-GRAD 

AKTIVNIM SPORTAŠIMA, ČLANOVIMA SPORTSKE UDRUGE

 VELEUČILIŠTA IVANIĆ-GRAD 

U AKADEMSKOJ GODINI 2026./2027.

I.
Upravni odbor Zaklade raspisuje Natječaj za dodjelu stipendija studentima Veleučilišta Ivanić-Grad, aktivnim sportašima, članovima Sportske udruge Veleučilišta Ivanić-Grad koja se dodjeljuje redovitim studentima Veleučilišta Ivanić-Grad u akademskoj godini 2026./2027. (u daljnjem tekstu: Natječaj) sukladno odredbama Pravilnika i Statuta Zaklade.

II.

Izrazi koji se koriste u ovoj Odluci, a koji imaju rodni značaj, bez obzira na to koriste li se u ženskom ili muškom rodu na istovjetan način obuhvaćaju i ženski i muški rod.

III.

Zaklada u akademskoj godini 2026./2027. dodjeljuje do 3 (tri) stipendije redovitim studentima Veleučilišta Ivanić-Grad, aktivnim sportašima, članovima Sportske udruge Veleučilišta Ivanić-Grad.

IV.

Stipendije studentima aktivnim sportašima, članovima Sportske udruge studenata na Veleučilištu mogu se dodijeliti redovitim studentima svih godina stručnih prijediplomskih studija i stručnih diplomskih studija na Veleučilištu, koji svoj status studenta na Veleučilišta dokazuju odgovarajućom potvrdom iz ISVU sustava.
Stipendije studentima aktivnim sportašima, mogu se dodijeliti studentima koji su članovi Sportske udruge na Veleučilištu, koji svoj status člana udruge dokazuju Potvrdom Sportske udruge koju potpisuje ovlaštena osoba udruge, uz pečat udruge.
Stipendija studentima aktivnim sportašima, članovima Sportske udruge studenata na Veleučilištu mogu se dodijeliti i studentima Veleučilišta, koji su svojim statusom i rezultatima stekli pravo i na neka druga materijalna prava/primanja kao što su stipendije ili druga materijalna prava koja studentu dodjeljuje treća osoba (npr. jedinica lokalne samuprave: grad ili općina i sl.). 

V.

Stipendija studentima aktivnim sportašima, članovima Sportske udruge studenata na Veleučilištu mogu se dodijeliti studentima Veleučilišta za ostvarene sportske rezultate u prethodnoj akademskoj godini 2025./2026. ili tekućoj akademskoj godini 2026./2027. do dana kada se mogu predati prijave na ovaj Natječaj.
VI.

Stipendije se dodjeljuju studentima koji se prijave na Natječaj, a prema uvjetima Natječaja ostvare najveći broj bodova, sukladno odredbama Pravilnika, pod uvjetima da student ispuni sve uvjete Natječaja.

Uvjeti za dodjelu stipendije na ovom Natječaju propisani su odredbama članka 12. do 14. Pravilnika, koji je objavljen na mrežnim stranicama Zaklade: www.zvig.hr.

Sve dodatne informacije o stipendiranju studenata prema ovom Natječaju, uključujući i sustav bodovanja dostupne su studentima na mrežnim stranicama Zaklade: www.zvig.hr .
VII.

Na Natječaj se mogu javiti studenti Veleučilišta, koji zadovoljavaju sljedeće uvjete:

· da je državljanin Republike Hrvatske, što dokazuje preslikom osobne iskaznice, uz predočenje originalne osobne iskaznice na zahtjev Upravitelja Zaklade

· da je redoviti student Veleučilišta, što dokazuje Potvrdom iz ISVU sustava

· da redovito ispunjava svoje studentske obveze, sukladno izvedbenom planu studija koji pohađa te da akademsku godinu nije upisao parcijalno ili drugi put, što dokazuje Potvrdom o prijepisu ocjena iz ISVU sustava.
VIII.

Na natječaj za stipendiju ne mogu aplicirati:

· studenti koji studiraju u statusu izvanrednog studenta

· studenti u statusu apsolventa

· studenti koji imaju upisano mirovanje studentskih obveza u akademskoj godini u kojoj se provodi natječaj za dodjelu stipendije 

· studenti kojima je izrečena stegovna mjera prema Pravilniku o stegovnoj odgovornosti studenta na Veleučilištu.

IX. 

Pored dokaza, kojim dokazuje svoj status, kako je navedeno pod točkom VII. ovog Natječaja, student mora dostaviti pisani dokaz o ostvarenom rezultatu navedenom u članku 12.do 14. Pravilnika.
X.

Zamolba za dodjelu stipendije podnosi se Upravitelju Zaklade, elektroničkom poštom na adresu: upravitelj.zaklade@zvig.hr, s tim da uz zamolbu prilaže dokaze za ispunjenje uvjeta iz točke VI. i IX.ovog Natječaja.

Zamolba, s prilozima kojima student dokazuje svoj status i mogućnost podnošenja zamolbe za dodjelu stipendije dostavlja se najkasnije 30.11.2026. 

XI. 

Upravitelj Zaklade ovlašten je do donošenja odluke o dodjeli stipendije od pojedinog kandidata zatražiti da dostavi dodatnu dokumentaciju ili zatražiti na uvid origirnal dokumentacije.

XII.

Iznos jedne godišnje stipendije u akademskoj godini 2026./2027. (01.10.2026.-31.07.2027.) po studentu iznosi 1.000,00 € (tisućueura).

Stipendija se isplaćuje u deset jednakih obroka, tijekom akademske godine, s tim da se svaki obrok stipendije isplaćuje do 15. u mjesecu za tekući mjesec.
Prvi obrok isplaćuje se do 15.12.2026. s tim da se uz njega isplaćuju i obroci stipendije za listopad i studeni 2026. godine, dakle za razdoblje od početka akademske godine za koju je studentu odobrena stipendija (2026./2027.).

Ako isplata stipendije studentu ne bude izvršenu u roku, studentu pripada pravo na isplatu svih dospjelih iznosa anuiteta stipendije od početka akademske godine do trenutka isplate cjelokupnog dospjelog neplaćenog iznosa stipendije, beskamatno.
Ivanić-Grad; 11.11.2026.

